If 88 Tifkiriet ta' Tfuliti fil-Belt Senglea Onor. Imħallef Franco Depasquale President Onorarju tas-Soċ. Jien twelidt fl-1938 u ħallejna l-Isla dakinhar ta' l-attakk fuq l- H.M.S. Illustrious fl-1941. ifisser li m'għandi ebda ideja ta' l- Isla ta' dak iż-żmien u ma niftakar xejn dwar dawk l-ewwel snin ta' L-istatwa ta' Ġesi: Redentur meqjuma fil- Bażilika Kolleġġjata ta' Marija Bambina. ħajti. Qatt ma erġajt għext l-Isla; u mmur biss għall-okkażjonijiet ta' festi u perjodikament biex ninviżta lill-Bambina u lir-Redentur — ħaġa li jagħmluha eluf ta' Maltin minn kull parti tal-gżejjer tagħna. Mhuwiex faċli għalhekk biex wieħed jifhem kif kont u għadni nħossni veru Senglean. Il-mibki missieri Samwel, jew kif kien aħjar magħruf, Sammv, kellu wisq għal qalbu Belt twelidna u dedikazzjoni kbira lejn il-Madonna. Ommi bosta drabi kienet tiċċajta; li kienet kważi tgħir għal din l- imħabba u devozzjoni li kellu għall- Bambinal— Bil-karattru fin iżda determinat tiegħu, żera' fija ġibda u mħabba kbira lejn l-Isla u kien spiss jirrakkontali dwar il-ħajja serja u serena li kienet tirrenja fost is- Sengleani. Wara l-attakk fuq l-Illustrious morna ngħixu refuġjati fil-gżira ta' Għawdex f'Kerċem. Il-mawriet għal Malta kienu ħaġa rari u ommi Soċjetà Filarmonika 'La Vincitrice' qatt ma ċċaqalqet minn Għawdex sakemm spiċċat il-gwerra għal kollox. Niftakar qisu l-bieraħ, li darba minnhom, kontra x-xewqa ta' ommi, ġabni miegħu għax kellu xi problemi fil-ġarr ta' ħwejjiġna u l-għamara. Illum nifhem sew l- iskop li għalih ġabni mieghu. Ġabni l-Isla biex nara l-knisja mġarrfa — niftakarha bħalma tidher fir-ritratti li jidhru fil-ġurnali. Kienet iġġarrfet ħlief għan-naħa tal-lemin, fejn bqajt impressjonat bl-irħam imkisser u — -W à à L-istatwa nkurunata ta' Marija Bambina fin-niċċa tagħha wara l-artal maġġur tal- Bażilika. bl-appostli mal-kolonni. Qagħad jispjegali fejn kienet tinżamm il- Bambinau l-Oratorju,fejn f'żgħożitu kien imur għat-tagħlim Nisrani. Barra din l-esperjenza pjuttost trawmatika, missieri kien kultant jeħodni ninvista lill-Bambina meta kienet għadha San Filippu. Dak iż-żmien, in-niċċa kienet tkun mgħottija b'purtiera u niftakar l- attenzjoni u r-rispett li bihom kien iċaqlaq ftit il-purtiera biex inkunu nistgħu nammiraw il-wiċċ gustuż tagħHa. Ilum, kollox inbidel u nistgħu ngawduHa kuljum. Karozza ma kellniex u l-ħarġiet tagħna kienu rari; imma għal Vitorja il-Mina ta' Sant'Anna — id-daħla prinċipali tal-belt Senglea. Soċjetà Filarmonika 'La Vincitrice' Il-Bażilika mġarrfa ħlief għan-naħa tal- lemin. Jidhru wkoll l-appostli fin-navi. Dawn l-appostli għadhom jeżistu sa llum il- ġurnata. qatt ma nqasna li nattendu u nimxu quddiemHa Strada Vittorja kollha; ma stajtx ma nħossx is-sentimenti u l-eċitament ta' missieri. Sena minnhom qabel ħarġet l- istatwa konna diġà f'San Filippu, u missieri rnexxielu jiddeffes u jieħu forċina u qalli li kont se nġorrha jien. Libsuni tunika li kienet tiġini kbira u ħassejtni tassew importanti; stajna b'hekk inkunu tassew viċin tal-Bambina t-triq kollha. — Mat- triq il-forċina għejjietni u missieri kellu spiss iżommha hu, l-aktar fil-mumenti meta wara t-taħbit fuq il-bradella l-purċissjoni tieqaf u jitqiegħdu l-forċini. Ma' kull mawra l-Isla ma kinitx tonqos dawra ma' 'Strada San Giuseppe' u 'Strada Due Porte'; fejn kont twelidt jien u fejn kienet toqgħod in-nanna li kienet mietet qabel twelidt jien. Ridt naqsam mal-qarrejja ta' dan il-programm dawn il-ftit esperjenzi biex nuri kemm hu importanti li, ftit ftit u bil-ħlewwa — u dejjem mingħajr fanatiżmu ta' ebda xorta — nagħtu sens u spjegazzjoni lil uliedna għaliex teżisti din il-ġibda u mħabba kbira tagħna lejn l-Isla; li kif kien jieħu gost jispjegali missieri kull meta ngħaddu minn taħt il- Mina, tassew jistħoqqilha t-titlu ta' Città Invicta (Belt Qatt Mirbuħa).